Rowno

Rowno ( Rowne,  Rohne) je wjes w srjedźnej Łužicy, kotraž słuša k Slepjanskej wosadźe a do teritorija Slepjanskeje narěče. Wona ma něhdźe 400 wobydlerjow a leži w serbskim sydlenskim rumje.

Rowno leži na wysokosći wot 123 metrow při Struze a bě přez lěta wot planowaneho rozšěrjenja Wochožanskeje jamy wohrožene. W měrcu 2017 rozsudźi LEAG, nowy mějićel łužiskich jamow, zo so jama hač do Rownoho wjace njerozšěrja.

 Stawizny 
mini|left|Historiski narowny kamjeń ze stareho Rownjanskeho pohrjebnišća
Serbska ratarska wjeska – po sydlišćowej formje dróhowc – naspomni so prěni raz w lěće 1531 jako Rone a podsteješe přez lětstotki Mužakowskemu stawowemu knjejstwu.

Po Mukowej statistice měješe Rowno we 1880tych lětach 380 bjez wuwzaća serbskich wobydlerjow. Arnošt Černik zwěsći 1956 serbskorěčny podźěl wobydlerstwa wot hišće 72,9 %.

Kónc 1980tych lět namakachu so wokoło 60 narownych kamjenjow stareho Rownjanskeho pohrjebnišća, zwjetša ze serbskimi napisami. Wědomostnica Trudla Malinkowa je kamjenje přepytowała a katalogizěrowała.Trudla Malinkowa: Der alte Friedhof in Rohne. Stare pohrjebnišćo w Rownom. Lusatia Verlag, Bautzen 2011 Mjeztym su so wšitke wobchowane kamjenje na nowym pohrjebnišću znowa postajili.

Wot lěta 1974 słušachu Mułkecy jako wjesny dźěl do Rownjanskeje gmejny.

 Wosobiny 
 Hanzo Njepila (1766–1856), serbski połbur a ludowy spisaćel

 Žórła 

 Leńka Nowakowa: Rowno, wjeska w Slepjanskej wosadźe. W Rozhledźe 12/1993, str. 422–425 a 1/1994, str. 12slsl.

 Dalša literatura 
 Karl-August Domel: Kindheits- und Jugenderinnerungen an Rohne (Kreis Weißwasser). W: Lětopis C 29 (1986), str. 53–72.

 Wotkazy 

 Njepilic dwór w Rownom

Kategorija:Slepo
Kategorija:Sydlišćo w Zhorjelskim wokrjesu
Kategorija:Sydlišćo w Hornjej Łužicy
Kategorija:Sydlišćo w serbskim sydlenskim rumje
Kategorija:Prěnje naspomnjenje 1531